Document ID: 31999D0816

Odločba Komisije
z dne 24. novembra 1999
o prilagoditvi prilog II, III, IV in V k Uredbi Sveta (EGS) št. 259/93 o nadzorovanju in kontroli pošiljk odpadkov znotraj Evropske skupnosti, v njo in iz nje v skladu s členom 16(1) in členom 42(3)
(notificirana pod dokumentarno številko K(1999) 3880)
(Besedilo velja za EGP)
(1999/816/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1], kakor je bila nazadnje spremenjena z Uredbo Komisije (ES) št. 2408/98 [2], in zlasti členov 16(1) in 42(3) Uredbe,
ob upoštevanju Direktive Sveta 75/442/EGS z dne 15. julija 1975 [3] o odpadkih, kakor je bila nazadnje spremenjena z Odločbo Komisije 96/350/ES [4], in zlasti člena 18 Direktive,
(1) ker je treba v skladu s členom 42(3) Uredbe (EGS) št. 259/93 prilagoditi priloge II, III in IV tako, da odražajo samo spremembe, ki so že dogovorjene v okviru revizijskega postopka OECD;
(2) ker je Svet OECD [5] v okviru revizijskega postopka odločil, da se spremenijo zeleni, oranžni in rdeči seznam odpadkov;
(3) ker je treba spremeniti priloge II, III in IV k Uredbi, tako da se upoštevajo te spremembe;
(4) ker Priloga V k Uredbi v delu 3 vsebuje odpadke iz prilog III in IV;
(5) ker se v skladu s členom 16(1) Uredbe (EGS) št. 259/93, kakor je bila nazadnje spremenjena z Uredbo Sveta (ES) št. 120/97 [6], Priloga V pregleda in po potrebi nadalje spremeni;
(6) ker je nadalje nujna tudi sprememba Priloge V, del 3, da se odrazijo spremembe oranžnega in rdečega seznama odpadkov, dogovorjene v okviru revizijskega postopka OECD;
(7) ker Komisiji pri prilagoditvi prilog II, III, IV in V k Uredbi pomaga Odbor, ustanovljen v skladu s členom 18 Direktive Sveta 75/442/EGS z dne 15. julija 1975 o odpadkih, kakor je bila spremenjena;
(8) ker so ukrepi, predvideni s to odločbo, v skladu z mnenjem, ki ga je izrazil zgoraj omenjeni odbor -
SPREJELA NASLEDNJO ODLOČBO:
Člen 1
Priloge II, III, IV in V k Uredbi (EGS) št. 259/93 se s tem nadomestijo s Prilogo k tej odločbi.
Člen 2
Ta odločba je naslovljena na države članice.
V Bruslju, 24. novembra 1999

Labels: 10
8
20